බුදුරජාණන් වහන්සේ දන් වැළඳීමට ගත් පාත්‍ර ධාතුවේ භික්ෂා පාත්‍ර ධාතු (බිඳුණු පාත්‍ර කොටසක්) ප්‍රදර්ශනයක් මෙම වෙසක් පොහොයට පසු දින (6 දා) සහ 7 කොළඹ මාලිගාකන්ද විද්‍යොදය පිරිවෙනේ දී පැවැත්වේ.බටහිර ඉන්දියාවේ සොපාරාහි දාගැබක් කැණීමේදී ඉන්දීය පුරා විද්‍යාඥයන්ට හමුවූ බුදුරජාණන් වහන්සේ දන් වැළඳීමට ගත් පාත්‍ර ධාතුවේ බිඳුණු කොටසක් හික්කඩුවේ ශ්‍රී සුමංගල හිමියන්ට එවකට බොම්බායේ ආණ්ඩුකාරවරයා විසින් ප්‍රදානය කිරීමෙන් පසු මේ දක්වා එම පාත්‍ර ධාතු කොටස කොළඹ මාලිගාකන්ද විද්‍යොදය පිරිවෙනේ වැඩ සිටී.ඉතා දුර්ලභ වූ මෙම පාත්‍ර ධාතූන් වහන්සේ සියැසින් දැක බලා ගැනීමට බැතිමතුන්ට ලැබෙන දුර්ලභ වූ අවස්ථාවකි.මෙම ධාතු ප්‍රදර්ශනය මැයි මස 6 වැනිදා සවස 5.00 සිට රාත්‍රී 10.00 දක්වාත් 07 වැනිදා උදේ 9.00 සිට රාත්‍රී 10.00 දක්වාද පැවැත්වේ..